*45. számú előterjesztés*

néhai Herendi János Bátaszék Város Díszpolgára az önkormányzat saját halottjává nyilvánítására

|  |
| --- |
| **Előterjesztő:** Dr. Bozsolik Róbert polgármester**Készítette**: Kondriczné dr. Varga Erzsébet jegyző  **Törvényességi ellenőrzést végezte:** -------- |

**Tisztelt Képviselő- testület!**

Néhai Herendi János, Bátaszék Város Díszpolgára, nyugalmazott plébános, tiszteletbeli kanonok, címzetes apát 2021. április 19.-én elhunyt. Néhai Herendi János részére Bátaszék Város Önkormányzatának Képviselő- testülete a 156/1995. (VII. 28.) Kt. számú határozatával a város és műemlékeinek védelmében kifejtett munkássága elismeréseként Bátaszék Város Díszpolgára kitüntetést adományozott.

Herendi János több mint öt évtizedes bátaszéki szolgálatára tekintettel javasolom Bátaszék Város Önkormányzata saját halottjává nyilvánítását, és ezzel egyidejűleg temetési költségeinek átvállalását. (1. számú határozati javaslat)

Bátaszék Város Önkormányzata Képviselő- testületének a köztemető fenntartásáról és a temetkezésről 2/2014. (II. 1.) önkormányzati rendelet 16. § (1) bekezdése szerint:

*„A díszsírhely - indokolt esetben kettős sírhely - díszurnafülke, vagy díszurnasírhely* ***a város közéletében kiemelkedő és maradandó te­vékenységet végzett személyek eltemetésére szolgáló temetési hely****, melynek adományozása Bátaszék Város Önkormányzat Képviselő-testületének hatáskörébe tartozik.”*

Fenti jogszabályhelyre tekintettel javasolom, hogy Herendi János végső nyughelyének díszsírhellyé nyilvánítását. (2. számú határozati javaslat)

**1. számú Határozati javaslat:**

**néhai Herendi János Bátaszék Város Díszpolgára az önkormányzat saját halottjának nyilvánítására**

Bátaszék Város Önkormányzata Képviselő-testületének- a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

a) az 1995-ben a 156/1995. (VII. 28.) Kt. számú határozattal Bátaszék Város Díszpolgára címmel kitüntetett nyugalmazott plébánost, tiszteletbeli kanonokot, címzetes apátot, aki 2021. április 19. napján elhunyt, - a több mint öt évtizedes bátaszéki szolgálatára tekintettel –

**néhai Herendi Jánost Bátaszék Város Önkormányzata saját halottjává nyilvánítja,**

b) néhai Herendi János temetésének teljes költségét az önkormányzat átvállalja, melyet az önkormányzat 2021. évi költségvetésének általános tartaléka terhére biztosít,

c) a 113/2016. (V. 26.) önkormányzati határozatot 2021. április 30.-ai hatállyal hatályon kívül helyezi.

*Határidő:* azonnal

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszéki KÖH pénzügyi iroda

 irattár

**2. számú Határozati javaslat:**

**néhai Herendi János Bátaszék Város Díszpolgára végső nyughelyének díszsírhellyé nyilvánítására**

Bátaszék Város Önkormányzata Képviselő-testületének- a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

a) a köztemető fenntartásáról és a temetkezésről 2/2014. (II. 1.) önkormányzati rendelet 16. § (1) bekezdése alapján

**néhai Herendi János Bátaszék Város Díszpolgára végső nyughelyét**

**(Városi Köztemető, I parcella, 2. sor, 5. sír)**

 **díszsírhellyé nyilvánítja;**

b) felkéri a város jegyzőjét, hogy készítse elő a köztemető fenntartásáról és a temetkezésről 2/2014. (II. 1.) önkormányzati rendelet 2. mellékletének a) pontban foglaltaknak megfelelő módosítását.

*Határidő:* 2021. május 31.

*Felelős:* Kondriczné dr. Varga Erzsébet jegyző

(a rendeletmódosítás szövegének elkészítéséért)

*Határozatról értesül:* Panteon Kft.

 irattár